Exqrch/javanese-Komodo-pixelgpt huggingface dataset:
Miturut Diagnostik lan Statistik Manual Gangguan Jiwa (DSM), pedofilia ya iku parafilia, ya iku wong kang duwé dorongan kang kuat lan bolan-balen kanggo ngakokake hububgan sèksual lan fantasi ngenani bocah cilik prapuber
Saiki rancangan DSM-5 ngusulake kanggo nambahake hebefilia karo kriteria diagnostik, lan akibate kanggo nganti jeneng kanggo gangguan pedohebefilik
Gangguan iki (pedofilia) akèhé didokumentasikake menyang wong lanang nanging uga ana wong wadon kang ngalami gangguan iki.
Andrew White ya iku juru main sinétron kang asalé saka Indonesia
Andrew White iku katurunan Australia
Andrew White uga tau kuliyah ing Universitas Perth kang dumunung ing nagara kanguru ya iku Australia
Wiwitan kariré, Andrew White diwiwiti saka "Contoh Management Artist"
Wong lanang kang dhuwuré iki duwé agama katolik Roma
Kanggo ngasah bakat aktingé, Andrew White wis dadi bintang lan akting ing sinétron-sinétron
Judhul sinétron kang tau dibintangi Andrew White kaya ta sientron "Ada Apa Dengan Cinta, Di Sini Ada Setan, Si Cantik dan Si Buruk Rupa, Dara Manisku"
Saliyané sinétron iku, Andrew White uga dadi bintang ing sinétron kang judhulé "Dikejar Dosa"
Sinetron kang judhulé "Dikejar Dosa" iki diprodhuksi karo SinemArt
Andrew White lumrahé diundang kanthi jeneng ngarepé ya iku Andrew
Saliyané karir akting kaya kang wis kasebutaké, Andrew White uga tau duwé karir karo mantan présidhèn Indonésia ya iku Habibi
Andrew White nikah karo aktris kang jenengé Nana Mirdad
Nana Mirdad iku anak saka artis senior Jamal Mirdad lan Lydia Kandou
Nana Mirdad uga mbak saka aktris Naysila Mirdad
Pernikahan Andrew White lan Nana Mirdad uga dadi kontroversi amarga leloroné béda agama
Nana Mirdad ngugemi agama Kristen Protestan lan Andrew ngugemi agama katolik
Saka pernikahan iki Andrew White nduwé anak kang jenenge Jason Deandra White
Sinetron kang dibintangi Andrew White.
Cici Paramida Hamidah Idham, utawa kang ditepungi kanthi jeneng Cici Paramida (#ALIH) ya iku penyanyi dangdut kang asalé saka Indonésia
Cici dadi mbakyuné penyanyi dangdut kang menang ing lomba KDI (Kontes Dangdut TPI) 2004, Siti Rahmawati
Cici lair ing kulawarga kang seneng musik
Ibuné dadi penyanyi musik gambus lan qasidah
Nalika isih cilik, Siti lan Cici tau nggabung ing grup musik qasidah
Cici Paramida iku anak saka pasangan HM Idris Makmun lan Hj
Cici wiwit dikenal nalika nyanyékaké "RT.05/RW.03"
Lan nalika nyanyékaké lagu "Wulan Merindu" jenengé sangsaya misuwur
Cici luwih milih dangdut awit musiké kang ora béda adoh karo gambus lan qasidah
Nganti saiki wis punjul 10 album kang diasilaké Cici
Papat albumé duwé téma album religius
Cici Paramida uga éntuk penghargaam kaya ta dhèwèké bisa éntuk penghargaan saka Anugerah Musik Indonesia (1999)
Album-album Cici akèh nggandhéng musisi kang misuwur ing Indonésia, kaya ta album "Candu Asmara" kang nganakaké kerja sama karo Guruh Soekarnoputra, lan album "Tak Terpisahkan", kang nganakaké kolaborasi karo Erwin Gutawa
Cici tau duwé proyek musik bebarengan karo Ikke Nurjanah lan Kristina kang saklorone uga penyanyi dangdut
Grup 3 iku diarani trio diva dangdut kang diwangun ing taun 2011
Grup iki mbabarake tetembangan kang pisanan kang irah-irahane "Goyang Sayang", rinipta déning Anang Hermansyah, lan tembang "Kegagalan Cinta" kang diaransemen manèh saka tetembangan riniptane Rhoma Irama
Masjidil Karam, Arab Saudi, kanthi mas kawin seperangkat piranti salat lan dhuwit kang cacahé 1200 real
Cici rabi tanggal 12 Maret 2009
Penyanyi lagu "Wulan Merindu" iki resmi nikah karo H
Raden Akhmad Suhaebi (Eby), duda kang anaké papat lan dadi pengusaha rokok ing Jawa Tengah
Akad nikah ditindakaké ing
Nana Mirdad Nana Mirdad (#ALIH)
Nana Mirdad iku salah sijiné juru main filem lan sinétron kang asalé saka Indonésia
Nana Mirdad iku anak wadon kang pambarep saka pasangan artis kang jenenge Jamal Mirdad lan Lydia Kandou
Nana Mirdad duwé adhik kandung kang jenengé Naysila Mirdad
Adhik kandung Nana Mirdad uga duwé profesi dadi juru main sinétron
Nana Mirdad wis nikah karo salah sijiné aktor sinétron
Bojoné Nana Mirdad ya iku Andrew White
Andrew White duwé umur sangang sasi luwih enom yèn dibandingaké karo Nana Mirdad
Nana Mirdad lan Andrew White nikah nalika tanggal 13 Mèi 2006
Ing pernikahan iki tau ana kontrofersi
Iki disebabake amarga Nana Mirdad lan Andrew White kang ngugemi kapitayan kang béda
Nana Mirdad kang ngugemi agama Kristen Protestan lan Andrew White kang ngugemi agama Katulik
Sanajan béda agama nanging babagan béda kapitayan iki ora dadi masalah tumprapé Nana Mirdad lan Andrew White
Sadurungé nikah Nana Mirdad uga digosipaké meteng dhisik
Saéngga kudu rikat-rikat nikah kanggo njaga jenengé
Pawarta iku banjur dikonfirmasi karo ibuné Nana Mirdad ya iku artis senior kang jenenge Lydia Kandou
Lydia Kandou nerangaké yèn kabar iku ora bener
Saka pernikahané karo Andrew White, pungkasané Nana Mirdad nglairaké anak lanang nalika tanggal 30 Dhésèmber 2006
Anak lanang kang pambarep lan uga putuné Lydia Kandou iki dijenengi Jason Deandra White
Sawisé duwé anak, Nana Mirdad lan Andrew White banjur manggon ing Bali ya iku ing laladan Sanur
Ing kéné Nana Mirdad lan Andrew White banjur nggawé bisnis restoran
Restoran iki digawé nalika sasi November 2009
Nanging sawisé suwé ora main sinétron, Nana Mirdad mutusaké yèn dhèwèké bakal akting manèh
Nana Mirdad banjur éntuk tawanan saka program sinétron SCTV, kang judhulé "Langit dan Bumi"
Ing kéné Nana Mirdad akting dadi bojo kang dianiaya
Ing filem iki Nana Mirdad akting dadi bojoné Fajrin kang dibintangi aktor Indra Bruggman
Peran iki kalebu peran anyar kang durung tau diperanaké karo Nana Mirdad
Aktingé iki ora njalari Nana Mirdad adoh saka bojo lan anaké, amarga wiwit umur patang taun, anaké sekolah ing Play Group
Saliyané iku, Nana Mirdad uga éntuk ijin saka bojoné kanggo manggon ing Jakarta.
Nanging Nana Mirdad uga kerep mulih ing Bali
Film kang dibintangi Nana Mirdad
Sinetron kang dibintangi Nana Mirdad
Iklan kang dibintangi Nana Mirdad.
Naysila Mirdad Naysila Mirdad luwih akrab diundang kanthi jeneng Nay (#ALIH)
Naysila Mirdad iku slah sijiné artis, bintang iklan lan juru main sinétron kang asalé saka Indonésia
Naysila Mirdad iku anak wadon kang nomer telu saka pasangan artis kang jenenge Jamal Mirdad lan Lydia Kandou
Naysila Mirdad miwiti karir ing donyaning hiburan Indonésia nalika taun 2005
Nayla wiwit main sinétron ing sinétron kang irah-irahané "Liontin"
Ing sinétron iki, Naysila Mirdad main bareng karo mbakyuné kang jenengé Nana Mirdad
Sinetron iki nggawé jenengé Nayla sangsaya misuwur
Wiwit iku, akèh tawaran main sinétron kang ditampa déning Naysila Mirdad
Saliyané sinétron "Liontin", sinétron liyané kang tau dibintangi Naysila Mirdad ya iku sinétron "Bunga Kasih Sayang", "Intan", "Maha Cinta", "Melodi", "Aqso dan Madina", "Sekar", lan "Isabela"
Naysila Mirdad uga tau dadi bintang iklan produk panganan kang aran "Sozzis"
Saliyané iku, Naysila dadi bintang iklan "Krim Ékonomi Putih"
Ing iklan iki, Naysila kolaborasi karo Lydia Kandou ibuné
Ing sinétron, Naysila Mirdad kerep dipasangaké karo aktor kang jenengé Dude Harlino
Malah-malah Naysila lan Dude duwé fans mirunggan
Fans Nay lan Dude diarani "Dunay Lovers", kang tegesé fans saka Dude lan Nay
Sinetron kang dibintangi Naysila Mirdad bareng karo Dude Herlino ya iku sinétron "Cahaya" lan "Doa dan Karunia"
Naysila Mirdad uga tau iri karo Lydia Kandou ibuné
Ibune nduwé kulit kang resik lan ora ana kukulé
Kamangka ibuné ora tau nganggo usada kimia
Nanging Nay malah kerep nduwé kukul
Nay nerangaké yèn wis wiwit thukul kukul, Nay banjur kerep "facial"
FTV kang dibintangi Naysila Mirdad
Iklan kang dibintangi Naysila Mirdad
Penghargaan kang ditampa Naysila Mirdad
2007: Aktris Terpuji (Televisi) Festival Film Bandung 2007 Video klip
Video klip kang dibintangi Naysila Mirdad.
Beksan Pendet Beksan Pendet ya iku jogèd saka Bali
Jogèd Pendet asal mulane ya iku jogèd "pemujaan" kang akèh dilakokake ing pura, panggonan ngibadah umat Hindhu ing Bali, Indonesia
Jogèd iki nglambangake mudune déwa-déwa ing donya
Pangripta utawa "koreografer" wujud "modhèren" jogèd iki ya iku I Wayan Rindi (?-1967)
Pendet ya iku kalebu jogèd kang kanggo pamuja utawa kalebu jogèd upacara
Jogèd pendet bisa ditarikake déning kabèh wong, amarga jogèd iki gampang disinau lan ora perlu latihan kang "intensif"
Jogèd iki diajarake namung ngetutke obahing awak
Para wanita kang isih nom-nom padha ngetutake obahan jogèd pendet saka wanita kang wis bisa nari pendet
Jogèd kang dilakokake déning para wanita iki duwé pola obahan kang luwih luwes dibandingke karo Jogèd Rejang kang dilakokake berkelompok utawa pasangan
Biasane jogèd pendet ditarikake sawisé Jogèd Rejang ing ngarep pura lan racaké ngadep ing arah suci ("pelinggih") nganggo pakaian upacara lan para penari karo gawa sangku, kendhi, cawan, lan kalengkapan sesajen liyané
Jogèd pendet dadi sorotan médhia Indonesia amarga jogèd pendet kang asalé saka inodesia iku muncul ana ing program télévisi Enigmatic Malaysia Discovery Channel
Miturut pamaréntah Malaysia, dhèwèké ora tanggung jawab karo iklan iku amarga iklan iku digawé déning Discovery Channel Singapura.
Tamara Geraldine Maria Geraldine Tambunan misuwur kanthi jeneng Tamara Geraldine (lair di Jakarta, 21 Mèi 1974)
Tamara Geraldine iku salah sijiné presenter lan juru nulis
Tamara misuwur dadi presenter kang wis mimpin akèh acara kaya ta paket acara ulah raga ya iku presenter Italian League, Bundesliga, Champion Cup, Euro Cup, World Cup 2004 lan presenter acara gosip bareng karo Edwin, Go Show ing TPI, Game Zone (TPI), Ari Wibowo Cari Pembantu (SCTV), Boom Basket (RCTI), lan Pernik (TV7)
Tamara Geraldine éntuk pangaji kategori Best Female Sport Presenter ing Panasonic Awards nganti 5 taun kanthi urut wiwit taun 2000-2004
Saliyané 'cuap-cuap', Tamara uga pinter nulis
Buku kang sepisanan digawé Tamara Geraldine ya iku kumpulan 12 carkak kang judhulé "Kamu Sadar, Saya Punya Alasan untuk Selingkuh Kan Sayang?" (2003)
Bareng karo Darwis Triadi, Tamara uga nggawé buku biografi kanggo kanca rakete ya iku buku kang judhule "Yuni Shara-35 Cangkir Kopi" (2007)
Pertengahan taun 2007, Tamara tau duwé urusan karo pulisi amarga dilaporaké karo komedian Farly S.M Saerang kanthi pasal 351 ngenani bab "penganiayaan"
Kadadéan iki nalika Farly dadi MC ing salah sijiné acara ing tlatah Pekan Raya Jakarta, Kemayoran, Jakarta Pusat
Farly salah muni jeneng bintang tamu kang kuduné Tamara Geraldine malah dadi Tamara Bleszynski
Nanging amarga émosi, Tamara Geraldine banjur nggebug pérangan mburi sirahé Farly
Nanging amarga kena ing tilas 23 jaitan kang ana ing sirahé Farly
Farly banjur semaput lan digawa ing RS Mitra Kemayoran
Kedadeyan iki ora suwé amarga Tamara lan Farly uga sarujuk kanggo "damai"
Tamara Geraldine nikah karo wong lanang kang duwé katurunan Vietnam jenenge Tien Thinh Pham
Tamara nikah tanggal 8 September 2000
Tamara lan bojoné banjur njupuk anak angkat kang jenengé Caskaya (kang tegesé anak Peri) kang lair nalika tanggal 29 Oktober 2004.
Ricky Harun Ricky Chilnady Pratama Harun kondhang kanthi jeneng Ricky Harun (#ALIH)
Ricky Harun iki salah sijiné juru main sinétron lan bintang filem kang asalé saka Indonesia
Ricky Harun dadi anak pambarep saka sadulur kang cacahé loro
Ricky Harun iku anak saka pasangan bintang modhel kang jenengé Donna Harun lan Hendra Rahtomo, anaké "politisi" Rachmawati Soekarnoputri
Iki kang ndadèkaké Ricky Harun dadi buyuté Présidhèn Sukarno
Wiwit cilik Ricky Harun ngugemi agama Islam
Ricky Harun uga seneng main filem
Iki amarga ibuné Ricky kang dadi modhel senior
Sanajan wiwitané Ricky Harun ora seneng main filem nanging Ricky Harun malah seneng akting nalika njajal main sinétron kang irah-irahané "Pinokio dan Peri Biru" (2005)
Sawisé iku, Ricky main ing sinétron kaya ta "Sherina"
Ing sinétron iki, ricky main karo Eva Celia Latjuba, saliyané iku ana uga sinétron liyané kang dibintangi Ricky Harun ya iku sinétron kang irah-irahané "Penjaga Hati"
Saliyané sinétron, Ricky Harun uga njajal akting ing "layar lebar"
Ricky Harun wiwit main filem kang irah-irahané "Rumah Pondok Indah" nalika taun 2006
Film kang jinisé horor iki dibintangi karo Arswendy Nasution, Chintami Atmanegara, Titi Qadarsih, Ruhut Sitompul, Asya Shara, lan artis anyaran kang jenenge Amelia
Taun 2007, Ricky Harun main manèh ing filem kang jinisé horor
Ing filem iki kang dadi sutradara ya iku Jose Purnomo
Film iki irah-irahane "Pulau Hantu".
Beksan Saman Beksan Saman ya iku jogèdan utawa jogèd saka suku Gayo kang biyasa dilakokake kanggo ngrayakake prastawa wigati kanggo adat
Tembang iringan kanggo ngiringi jogèd saman nganggo basa Arab lan basa Gayo
Saliyané iku racaké jogèd saman iki uga kanggo ngrayakake laire Muhammad
Jogèd Saman kang asalé saka Acèh iki digawé lan dikembangake déning Syekh Saman, ulama kang asalé saka Gayo ing Acèh Tenggara
Jogèd saman kalebu salah siji médhia kanggo nyampekake pesen (dakwah)
Jogèd iki nggambaraké pendidikan, keagamaan, sopan santun, kepahlawanan, kekompakan lan kebersamaan
Sadurungé jogèd saman dimulai, ya iku kanggo mukaddimah utawa pambuka, ana wong tuwa kang pinter utawa pemuka adat kanggo makili masarakat (keketar) utawa nasihat-nasihat kang gunané kanggo para juru main lan wong-wong kang padha dheleng
Tembang kang ana ing jogèd saman iki dilagokake kanthi bebarengan, para juru main ya iku para priya-priya kang isih enom nganggo pakean adat
Saliyané iku jogèd iki uga bisa dipentasake, diadu antarané rong grup utawa luwih
Penilaian bijine dijupuk saka kemampuane saben grup obahing awak, jogèd lan tembang kang disajikake déning grup liyané
Rikala semana,jogèd iki racaké kanggo acara adat, antarané upacara mengeti dina laire Muhammad
Saliyané iku uga kanggo acara-acra kang sipaté resmi, kaya ta ana tamu-tamu saka Kabupatèn lan Nagara,utawa kanggo pambuka festival lan acara liyané.
Alan Budikusuma Alan Budikusuma Wiratama utawa Goei Ren Fang (Sajeroning aksara Tionghoa: 魏仁芳), (#ALIH) ya iku mantan juru main badminton Indonesia uga tau dadi juwara ing bulu tangkis kathi pabgebtukan mendali emas sajeroning Olimpiade Barcelona 1992 ing nomer tunggal putra
Panjenengané pensiun saka donya bulu tangkis sabanjuré main ing Olimpiade Atlanta 1996
Alan mangkubagya sajeroning kulawarga (jejodoan) déning Susi Susanti,uga menang tangkis sajeroning tetandhingan ing Olimpiade Barcelona.
Beksan Kecak Beksan Kecak (lafal: /'ke.tʃak/, utawa "KEH-chahk", diejah: Ketjak, Ketjack, lan Ketiak), ya iku pagelaran seni "khas" Bali kang digawé ing taun 1930-an lan dimainake paling mligi utawa lumrahé dimainake déning wong lanang-lanang
Jogèd kecak iki dilakokake déning wong akèh (puluhan utawa luwih) penari lanang kang lungguh baris kanthi mubeng lan diiringi irama kang padha ngomong "cak" lan tangan loro karone diangkat mendhuwur, nggambaraké carita Ramayana pas baris kethèk ngrewangi Rama nglawan Rahwana
Nanging, Kecak iku asalé saka ritual sanghyang, ya iku tradisi jogèd kang penarine digawé ora sadar kanggo "komunikasi" karo Tuhan utawa roh para leluhur lan nyampekake apa kang dadi kekarepane déning masarakat
Para penari kang lungguh mubeng iku nganggo kain kain kotak-kotak kaya papan catur
Saliyané iku para penari uga ana kang nganggo kain kang meranake tokoh-tokoh Ramayana kaya ta Rama, Shinta, Rahwana, Hanoman, lan Sugriwa
Tembang jogèd Kecak dijupuk saka ritual jogèd sanghyang
Saliyané iku ora nganggo piranti musik
Nanging namung nganggo kincringan kang dinggo ing sikile para penari kang meragakake tokoh-tokoh Ramayana.
Ricky Martin Ricky Martin (lair 24 Dhésèmber 1971) iku Penyanyi saka Puerto Riko
Dhèwèké dadi penyanyi manca nagara wiwit ngetokaké lagu "Livin' La Vida Loca" ing taun 1999.
Tina Toon Agustina Hermanto kondhang kanthi jeneng Tina Toon (#ALIH) ya iku salah sijiné penyanyi, politisi lan aktris cilik Indonesia
Tina Toon dikenal kanthi goyang ngebor kang mirib kaya goyang ngebor Inul Daratista
Tina Toon dikenal lumantar laguné kang judhulé "Bolo-Bolo"
Saliyané iku, Tina Toon uga dikenal amarga obahan guluné kang bisa muter
Tina Toon dadi anak pambarep saka sadulur kang cacahé loro
Tina Toon iku anak saka pasangan Megawati lan Aan Hermanto
Nalika cilik, Tina Toon kerep lara
Kamangka nalika iku wong tuwané manggon ing Pamanukan, Subang kang wektu iku angèl nemu dhokter spesialis
Mulane Tina Toon dititipaké ing simbahé kang manggon ing Kelapa Gading supaya gampang tamba ing dhokter spesialis
Bakat kang dinduweni Tina Toon nurun saka ibune kang biyèn tau nggabung ing salah sawijiné kelompok musik ing Cirebon
Simbahe Tina Toon kang jenenge Ana Setiawati kerep ngajak Tina Toon mèlu lomba nyanyi
Nalika umuré patang taun, Tina Toon éntuk juwara loro ing lomba nyanyi kang dianakake ing Mal Kelapa Gading
Nalika iku Tina nyanyi lagi karangan A.T
Mahmud kang judhulé "Pelangi-Pelangi"
Nalika taun 1998, paklike Tina Toon ngajak rekaman
Nanging amarga ana haruhara taun 1998, rekaman iku ora ditutugaké
Banjur Ana nglebokaké Tina Toon ing sanggar Papa T
Sawisé lulus tes vokal, Papa T
Bob nggawékaké lagu lan nggawa Tina ing "dapur rekaman"
Bob uga kang mènèhi jeneng Tina Toon
Album kang sepisanan judhulé "Bolo-bolo" (1999)
Ing album iki lagu kang dadi andalan ya iku lagu kang judhulé padha karo albumé ya iku "Bolo-Bolo"
Lagu iki dadi lagu kang "hit" ing pasaran
Album kang prodhuksiné enték 200 yuta iku bisa kadol nganti 300.000 keping
Sawisé kasil ing album kang sepisanan, Tina Toon banjur nggawé album kang kaping loro ya iku "Siram" (2000), "Goyang Tina Toon" (2001), lan "Arti Bolo-bolo" (2003)
Taun 2004, Tina Toon njajal akting ing "layar lebar"
Tina Toon dadi bintang filem komedi kang judhule "Tina Toon & Lenong Bocah".
Film garapan Aditya Gumay iki nyritakaké ngenani bocah wadon kang mlarat lan pungkasané dadi sugih amarga nyanyi
Saliyané Tina Toon, filem iki uga diramékaké artis misuwur kaya ta Ingrid Widjanarko, Ria Irawan, Vicky Burky, Alicia Johar, lan Piyu Padi
Sadurungé, tina uga tau main teater musikal dhuwéké Rachel Maryam lan Dian Sastrowardoyo kang judhulé "Bawang Merah dan Bawang Putih"
Ing pagelaran iki Tina Toon meranaké dadi iwak louhan ajaib kang lincah megal-megolaké buntuté.
Enno Lerian Enno Lerian (#ALIH)
Enno Lerian iku salah sijiné artis sinétron
Biyèn Enno dikenal minangka penyanyi cilik kang misuwur ing masarakat Indonésia
Saiki Enno wis nduwé anak siji lan wis pegat karo bojoné
Enno wiwit misuwur nalika nyanyekaké lagu kang irah-irahane "Si Nyamuk Nakal"
Nalika iku, umuré lagi 9 taun
Sawisé nyanyi lagu iku, Enno banjur dadi idolané bocah-bocah nalika iku
Enno wis nggawé album rekaman kang cacahé 8
Album-album iki kaya ta "Si Nyamuk Nakal", "Dakocan", "Semua Ada Disini", "Dudidam", "Oioio", lan album kang nduwéni nuansa islami kang cacahé 3 ya iku "Salaman", "Ikut Lebaran", lan kang pungkasan irah-irahané "belajar mengaji"
Ora mung nyanyi, Eno uga dadi presenter pogram kang jenengé "Enno Ceria" kang nalika iku dibabaraké ing SCTV
Enno uga akting ing sinétron kang irah-irahané "Deru Debu"
Enno Lerian tau nampa akèh bebungah kaya ta "Penyanyi Favorit Pilihan Pemirsa VAN (Video Anak Anteve) 1997", "Pembawa Acara Terbaik Panasonic Awards 1997", lan "Penyanyi Terbaik saka Anugerah Musik Indonesia (AMI) 1997"
Sawisé diwasa jenengé wiwit ora tau keprungu manèh ing jagad hiburan
Enno uga tau dadi "dubber" kanggo swara Serene ing filem animasi kang judhulé "Homeland"
Saliyané iku, Enno uga tau meranaké tokoh Wulan ing sinétron "Bintang Rumah Susun"
Enno lan bojoné resmi pegatan nalika tanggal 3 Januari 2006
Saka pernikahan iki, Enno nduwé anak lanang siji kang jenengé Bumi Pradipa Pria Untara
Sawisé pegat, Enno banjur main stripping ing sinétron "Melati untuk Marvel"
Kanggo njaga penampilané nalika akir sasi Juni 2009, Enno banjur oprasi kanggo ngilangaké andheng-andheng kang manggon ing irungé
Kamangka andheng-andheng iki wis dadi ciri khasé Enno.
Rabiès Rabiès ya iku lelara infeksi akut ana ing susunan saraf pusat kang disebabake déning virus rabies
Penyakit iki duwé sipat zoonotik, ya iku bisa ditularake saka kéwan menyang manungsa
Virus rabiès ditularke menyang manungsa saka cokotan kéwan tuladhané déning asu, kucing, kethèk, rakun, lan kampret
Rabies karan uga lelara asu gemblung
Tembung rabiès asalé saka basa Sansekerta kuna "rabhas" kang duwé teges nglakokaké kekerasan utawa kejahatan
Ana ing basa Yunani, rabies dijenengi "Lyssa" utawa "Lytaa" kang tegesé "kegilaan"
Ing basa Jerman, rabies dijenengi "tollwut" kang asalé saka basa Indojerman "Dhvar" kang tegesé ya iku ngrusak lan "wut" kang tegesé nesu
Ana ing basa Prancis, rabies dijenengi "rage" asalé saka tembung "robere" kang tegesé dadi gemblung
Rabies dudu lelara anyar ana ing sajarah perabadan manungsa
Catatan katulis ngenani perilaku asu kang ujug-ujug dadi giras tinemu ana ing Kode Mesopotamia kang ditulis 4000 taun dhisik lan uga ana ing Kode Babilonia Eshunna kang ditulis ana ing taun 2300 SM
Democritus nalika taun 500 SM uga nulisaké karakteristik tandha-tandha lelara kang meh padha kaya rabies
Rabies disebabake déning virus rabies kang kalebu ana ing "Rhabdoviridae" lan génus "Lysavirus"
Karakteristik utama saka virus kulawarga "Rhabdoviridae" iki ya iku duwé siji utas négatif RNA kang ora duwé segmen
Virus iki urip ana ing jinis kéwan kang duwé peran dadi perantara penularan.
Saiful Jamil Saiful Jamil (#ALIH), kang akrab diundang Ipul ya iku penyanyi dangdut
Saliyané nyanyi, Ipul uga tau dadi pemandu acara "Kuis TakDut" (Indosiar)
Album Saiful kang paling sukses ya iku album dhuét bareng karo Ira Swara kang temane "Duet Sang Bintang"
Album iku tau éntuk bebungah saka SCTV Music Awards 2006 Kategori "Album dangdut Ngetop"
Saliyané iku laguné Saiful Jamil kang irah-irahané "Jujur", uga éntuk nominasi bebungah MTV Indonésia 2006 kanggo kategori "Best Dangdut"
Nanging pasangan dhuét iki dikalahaké karo Trio Macan, trio dangut kang lagi misuwur
Sawisé dhuét karo Ira Swara, Saiful Jamil banjur dhuét karo Ussy Sulistiawaty lan éntuk gelar jawara "Selebriti Jam", salah sijiné acara "reality show" kang nyandingaké artis non penyanyi karo artis penyanyi
Ing acara iki pasangan dhuét Saiful lan Ussy ngalahaké pasangan dhuét liyané kang difavoritké ya iku désainer Ivan Gunawan – Ian Kasela, vokalis Radja, lan aktor Surya Saputra kang pasangané penyanyi senior Titiek Puspa
Sasi April 2008, Ipul nyalon dadi Calon Wakil Walikota Serang lan ndhampingi Ruhyadi Kirtam Sanjaya
Pasangan calon walikota Serang, Kirtam Sanjaya lan Saiful Jamil éntuk urutan nomer urut 7 ing pamilihan kepala laladan Kutha Serang
Saiful nikah karo penyanyi dangdut kang urusané Dewi Perssik
Saiful lan Dewi Persik nikah tanggal 26 Mèi 2005 ing Kantor Urusan Agama Kacamatan Sumber Sari, Kabupatèn Jember, Jawa Timur
Nanging nalika sasi Agustus taun 2006, saiful jamil nggugat cerai Dewi Persik ing Pengadilan Agama Jakarta Utara bulan Agustus 2006
Tanggal 10 Maret 2011 Saeful nikah karo bojo kapindhone, ya iku, Virginia Anggraeni, pragawati kang isih duwé katurunan Jawa-Walanda
Sakloron nglakoni akad nikah ing Masjid Istiqomah, Bandung lan rong dina sawisé akad nikah, dianakake resepsi ing kutha Jakarta.
Joshua Suherman Joshua Suherman (#ALIH) ya iku mantan penyanyi cilik Indonésia
Saliyané nyanyi, Joshua uga dadi bintang sinétron, bintang layar lebar, bintang iklan, lan dadi presenter
Karir Joshua dadi penyanyi cilik diwiwiti saka album "Cit Cit Cuit" nalika taun 1996, lan "karir"é wiwit misuwur kanthi lagu "Air" (kang uga dikenal kanthi jeneng "Diobok-Obok")
Saiki Joshua wiwit diwasa lan wiwit yasa "karir"é lan ninggalnya "image" yèn dhèwèké dadi penyanyi cilik
Joshua lair nalika tanggal 3 November 1992
Joshua anak saka pasangan Jedy Suherman lan Lisa Suherman ing Surabaya
Joshua dadi anak pambarep saka sadulur kang cacahé telu ya iku Joseph Suherman lan Jocelyn Suherman
Joshua miwiti kariré dadi penyanyi cilik
Joshua wiwit rekaman nyanyi kang sepisanan nalika taun 1995, nanging album iki ora diédarké
Akhir taun 1995 Joshua wiwit nggawe albume kang nomer loro kang judhule "Kapal Terbang"
Album iki didol nalika sasi Maret taun 1997
Setaun sawisé iku nalika sasi Maret 1998, Jojo (jenenge undangane Joshua) nngawe album kang judhule "Air" kang nggawe jenenge misuwur
Album sawisé album "Air" ya iku album kang judhule "Donat" kang didol nalika sasi Maret 1999 lan ana manèh album "Lonjak Lonjak"
Saliyané dadi penyanyi cilik, Joshua uga dikenal dadi juru main sinétron lan layar lebar.Sinetron kang tau dibintangi ya iku "Abad 21" (1997), "Air Mata Ibu" (1998), "Natal Putih" (1998), "Anak Ajaib" (2000), lan "Inikah Rasanya"